ПРОТОКОЛ № 17
от заседанието на Комисия „Международна дейност” на ВСС, 
проведено на 20.04.2016 г.

	Днес, 20.04.2016 г., сряда, от 13.05 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:
          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова
                                       Милка Итова
                                       Магдалена Лазарова - отсъства
				       Михаил Кожарев - отсъства			       
	На заседанието присъстват експертните сътрудници на комисията: Христина Тодорова – директор на дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО: Относно компетенциите на комисия „Международна дейност” за разглеждане на материали съгласно чл. 30, ал. 2, т. 14, 15 и 19 от ЗСВ, които не са от компетентност на колегиите на Висшият съдебен съвет по чл. 30, ал. 5, т. 15 ЗСВ.

Комисия „Международна дейност”
Р Е Ш И:

Потвърждава решението да се разглеждат материалите по общи въпроси, които не са в компетенции на колегиите. 

1.1 ОТНОСНО: Писмо от г-жа Габриела Иванова – главен специалист в отдел „Кариерно планиране и развитие“, дирекция „Човешки ресурси“ в МВнР относно обявени вакантни позиции за командировани национални експерти в Генерални дирекции на ЕК с краен срок за кандидатстване 23.06.2016 г.

Комисия „Международна дейност”
Р Е Ш И:

1.1.1 Изпраща материалите на Съдийската колегия и Прокурорската колегия на ВСС, по компетентност.

1.2 ОТНОСНО: Писмо от Ангелина Лазарова – национално лице за контакт на Националната съдебна мрежа за международно сътрудничество по наказателни дела в Република България в отговор на отправено запитване за поясняване конкретните форми на сътрудничество с международни организации, съгласно решение на комисията по протокол № 14/30.03.2016 г.

Комисия „Международна дейност”
Р Е Ш И:

1.2.1 Изпраща материалите на Съдийската колегия на ВСС, по компетентност.

1.3 ОТНОСНО: Писмо от Министерство на правосъдието относно определяне на кандидати за провеждане на стаж за съдии по гражданско, търговско и наказателно право и прокурори, организиран от германската Фондация за международно правно сътрудничество.

Комисия „Международна дейност”
Р Е Ш И:

1.3.1 Изпраща материалите на Съдийската колегия и Прокурорската колегия на ВСС, по компетентност.

2. ОТНОСНО: Решения на постоянните комисии на ВСС във връзка с решение на КМД по протокол № 12/16.03.2016 г. относно проект на програма за конференция с международно участие под надслов „Реформа на съдебната власт в България”.

Не присъстват Михаил Кожарев и Магдалена Лазарова.
Не се разглежда точката, съгласно решение на комисия „Международна дейност” по протокол № 46/18.11.2015 г.  

3. ОТНОСНО: Писмо от Мира Иванова – държавен експерт дирекция „Стратегическо развитие и програми”, Министерство на правосъдието относно предварителна програма за мисията на Европейската комисия по Механизма за сътрудничество и оценка, предвидена за 30 май – 1 юни 2016 г.

Комисия „Международна дейност”
Р Е Ш И:

3.1 Да се изпрати материала на Съдийската колегия и Прокурорската колегия на ВСС, с оглед потвърждаване или промяна на участниците за предстояща среща между екип на Европейската комисия по Механизма за сътрудничество и членове на ВСС. 

4. ОТНОСНО: Проект на отговор на въпросник от Комитета по правата на човека във връзка с изготвянето на IV периодичен доклад на Република България по изпълнение на задълженията, произтичащи от Международния пакт по граждански и политически права изпратен чрез Министерство на външните работи – срок за предоставяне на отговори 22 април 2016 г.

Комисия „Международна дейност”
Р Е Ш И:

4.1 ПРЕДЛАГА НА ПЛЕНУМА НА ВСС да одобри проекта на отговор на въпросник от Комитета по правата на човека във връзка с изготвянето на IV периодичен доклад на Република България по изпълнение на задълженията, произтичащи от Международния пакт по граждански и политически права.
4.2 След одобряване от Пленума на ВСС, ВЪЗЛАГА на експертите от дирекция „Международна дейност“ да го изпратят на английски език на посочените лица за контакт във Министерство на външните работи.

Предложението да се внесе за разглеждане на следващото заседание на Пленума на ВСС.

5. ОТНОСНО: Писмо от Офиса на ЕМСС с приложена информация за семинар на TAIEX (Инструмент за техническа помощ и информационен обмен на Европейската комисия), който ще се проведе в периода 30-31 май 2016 г., в гр. Киев, Украйна.  
Комисия „Международна дейност”
Р Е Ш И:

 5.1 Да се уведомят членовете на ВСС за поканата за кандидатстване на експерти за участие в семинар на TAIEX (Инструмент за техническа помощ и информационен обмен на Европейската комисия), който ще се проведе в периода 30-31 май 2016 г., в гр. Киев, Украйна, с молба за предоставяне на отговор до 22.04.2016 г.  

6. ОТНОСНО: Писмо от офиса на Европейската мрежа на съдебните съвети (ЕМСС) с отправена покана за посочване на експерти за съвместен проект на Европейския съюз и Съвета на Европа, с цел консолидиране развитието на политиката в правосъдия сектор в Украйна.

Комисия „Международна дейност”
Р Е Ш И:

6.1 Възлага на експертите от дирекция „Международна дейност” да  изготвят и публикуват обява в раздел „Съобщения” на Интернет страницата на ВСС, която да съдържа и приложенията към поканата за набиране на експерти за съвместен проект на Европейския съюз и Съвета на Европа, с цел консолидиране развитието на политиката в правосъдия сектор в Украйна.
6.2 Да се уведомят членовете на ВСС за публикуваното съобщение в раздел „Съобщения” на Интернет страницата на ВСС.

7. ОТНОСНО: Писмо от офиса на Европейската мрежа на съдебните съвети (ЕМСС) с отправена покана за заявяване на желание за представяне на целите и предизвикателствата за 2020 г. от членове и наблюдатели на ЕМСС за техните съдебни системи, по време на Общото събрание за 2016 г., което ще се проведе в периода 1-3 юни 2016 г. в гр. Варшава, Република Полша.
	 
Комисия „Международна дейност”
Р Е Ш И:

7.1 ПРИЕМА ЗА СВЕДЕНИЕ писмото от Офиса на Европейската мрежа на съдебните съвети (ЕМСС) с отправена покана за заявяване на желание за представяне на целите и предизвикателствата за 2020 г. от членове и наблюдатели на ЕМСС за техните съдебните системи, по време на Общото събрание за 2016 г., което ще се проведе в периода 1-3 юни 2016 г. в гр. Варшава, Република Полша
7.2 ИЗПРАЩА писмото на предложените от комисията членове на ВСС, за участие в Общото събрание на ЕМСС за 2016 г., с молба да дефинират тема в контекста на целите и предизвикателствата пред съдебната система за 2020 г., която да бъде представена по време на Общото събрание на ЕМСС за 2016 г. 
Предложената тема да се разгледа на следващото заседанието на Пленума на ВСС, заедно с решението за командироването им. 

8. ОТНОСНО: Изготвен сравнителен анализ на причините за забавяне/не приключване на наказателното производство, в изпълнение на решения комисията по протокол № 8/17.02.2016 г., протокол № 11/09.03.2016 г., протокол № 13/23.03.2016 г. и извършени уточнения съгласно протокол № 16/13.04.2016 г.

Комисия „Международна дейност”
Р Е Ш И:

 8.1 Приема за запознаване сравнителен анализ на причините за забавяне/не приключване на наказателното производство, в изпълнение на решения комисията по протокол № 8/17.02.2016 г., протокол № 11/09.03.2016 г., протокол № 13/23.03.2016 г. и извършени уточнения съгласно протокол № 16/13.04.2016 г.

РАЗНИ:

9. ОТНОСНО: Отчет за дейността на комисия „Международна дейност” на ВСС за периода 01 януари – 31 декември 2015 г.

Комисия „Международна дейност”
Р Е Ш И:

9.1 Приема за запознаване отчета за дейността на комисия „Международна дейност” на ВСС за периода 01 януари – 31 декември 2015 г.
9.2 Предоставя възможност на членовете на комисия „Международна дейност” за коментари и допълнения, в срок до 22.04.2016 г..
9.3 След отразяване на допълненията, в случай, че такива бъдат направени,  същият да се предостави на Комисия по правни въпроси за включване в Годишния отчет на ВСС за 2015 г.

10. ОТНОСНО: Анализ на информационното табло на ЕС в областта на правосъдието за 2016 г., изготвен от експертите на дирекция „Международна дейност”.
Комисия „Международна дейност”
Р Е Ш И:

10.1 Приема за запознаване анализа на информационното табло на ЕС в областта на правосъдието за 2016 г., изготвен от експертите на дирекция „Международна дейност”.

                                 ПРЕДСЕДАТЕЛ НА
                                            КОМИСИЯ „МЕЖДУНАРОДНА ДЕЙНОСТ”:/П/
	                 СОНЯ НАЙДЕНОВА